ufal/npfl147 huggingface dataset:
# Rosenkorsets egyptiske museum
Rosenkorsets egyptiske museum (engelsk: Rosicrucian Egyptian Museum, REM) er grunnlagt av AMORC, og befinner seg i Rosicrucian Park i nabolaget Rose Garden til byen San Jose i California. Rosenkorsordenen fortsetter å støtte og utvide museet. Grunnleggeren av AMORC, Harvey Spencer Lewis, var samler av ulike gjenstander som hadde mystisk symbolverdi, mange av dem fra oldtidens Egypt, og bidro selv med å finansiere arkeologiske ekspedisjoner til Egypt. Resultatet av dette er utstilt i museet. 
I dag har det et av de største utstillingene av oldtidsgjenstander fra Egypt i vestlige USA. Museet har etterligninger av egyptiske oldtidsgraver som ble hogd ut av fjellet, rekonstruert på grunnlag av fotografier og skisser fra ekspedisjoner til gravene ved Beni-Hassan i Egypt. Veggene er dekket med scener fra Den egyptiske dødeboken:
# St. Charles (Illinois)
St. Charles er en amerikansk by som ligger i Kane County i Illinois.
Den har 32,974 innbyggere og dekker et areal på 38,91 km².
# Tim Judah
Tim Judah (født 1962) er en britisk journalist og statsviter. Han arbeider med reportasjer og politisk analyse i tidsskriftet The Economist og har rapportert fra blant annet Balkan for BBC. Han har forfattet flere bøker særlig om Serbia og Kosovo. I forbindelse med urolighetene i Ukraina i 2014 begynte han rapportere fra Kyiv og Donbas. Judah har også skrevet for New York Review of Books og tidsskriftet Prospect. Han har vært «visiting fellow» ved LSE.

## Verk
- The Serbs: History, Myth, and the Destruction of Yugoslavia. Yale University Press. 2000. ISBN 978-0-300-08507-5.
- Kosovo: War and Revenge. Yale University Press. 2002. ISBN 978-0-300-09725-2.
- Bikila: Ethiopia's Barefoot Olympian. Reportage Press. 2008. ISBN 978-0-9558302-1-1.
- Kosovo: What Everyone Needs to Know. Oxford University Press. 29. august 2008. ISBN 978-0-19-974103-8.
- In Wartime: Stories from Ukraine. Allen Lane / Penguin. 1. desember 2015. ISBN 978-0241198827.
- Judah, T. (2000). The Kosovo liberation army. Perceptions, 20, 61-7
- Judah, T. (1999). Kosovo's road to war. Survival, 41(2), 5-18.
# Kunståret 1808
Kunståret 1808 er en oversikt over hendelser, fødte og avdøde personligheter med tilknytning til kunst i 1808.

## Hendelser
- 2. mai og 3. mai: I Spania begynner geriljavirksomheten til motstandsbevegelsen mot de franske styrkene til Napoléon Bonaparte blir udødeliggjort i 1814 av Francisco Goyas Tredje mai 1808.
- 20. desember – Det originale Covent Garden Theatre i London ødelegges av brann, sammen med det meste av kulissene, kostymer og manuskripter.
- John James Audubon gifter seg med Lucy Bakewell.
- Rijksmuseum flyttes fra Haag til Amsterdam.
- Thomas Phillips blir medlem av Royal Academy.
- Johann Dominicus Fiorillos Geschichte der zeichnenden Künste publiseres.


## Verk
- William Blake – Satan betrakter kjærtegnene til Adam og Eva
- François Joseph Bosio – Statue av Cupido med bue (Eremitasjen)
- Antoine-Jean Gros – Napoleon på slagmarken i Preussisch-Eylau
- Edouard Pingret – Portrett av Napoléon Bonaparte


## Priser
- Prix de Rome, maleri: Alexandre-Charles Guillemot


## Fødsler
| Måned   | Dag | Navn          | Nasjonalitet | Yrke               | Alder | Dødsår | Bilde | Ref.  |
| ------- | --- | ------------- | ------------ | ------------------ | ----- | ------ | ----- | ----- |
| Februar | 5.  | Carl Spitzweg | tysk         | kunstmaler og poet | 77    | 1885   |       | [ 1 ] |
| Mars    | 28. | Knud Baade    | norsk        | kunstmaler         | 71    | 1879   |       | [ 2 ] |
| April   | 16. | Amaury Duval  | fransk       | kunstmaler         | 77    | 1885   |       | [ 3 ] |

- 19. januar - Franz Theodor Kugler, tysk kunsthistoriker og forfatter (død 1858)
- 5. februar - Uno Angerstein, svensk skribent, musiker, kunstner, offiser, landbruker og industrimann (død 1874)
- 15. februar - Carl Friedrich Lessing, tysk romantisk kunstmaler (død 1880)
- 26. februar - Honoré Daumier, fransk kunstmalere, billedhugger og illustratør (død 1879)
- 6. mars - Sophie Adlersparre, svensk kunstmaler (død 1862)
- 20. mars - Antoine Etex, fransk billedhugger, kunstmaler, arkitekt og forfatter (død 1888)
- 21. april - Gustav König, tysk kunstmaler (død 1869)
- 2. mai - Charles Gleyre, sveitsisk kunstmaler innen akademismen (død 1874)
- 14. mai - Eduard Schott, tysk metallurg og kunststøper (død 1895)
- 7. juli - Philipp Wirth, tysk kunstmaler og fotograf (død 1878)
- 20. september - Albert Zimmermann, tysk kunstmaler (død 1888)
- 21. oktober - Eberhard Emminger, tysk kunstmaler og litograf (død 1885)


## Dødsfall
- 3. januar - Fredrika Eleonora von Düben, svensk kunstner (kunstmaleri og broderi) (født 1738)
- 10. februar - Hugh Douglas Hamilton, irsk portrettmaler (født 1734-1739)
- 3. mars - Anton von Maron,østerriksk kunstmaler som arbeidet i Roma (født 1733)
- 5. april - Johann Georg Wille, tysk kobberstiker (født 1715)
- 15. april - Hubert Robert, fransk kunstmaler (født 1733)
- 6. juni - Magdalene Bärens, dansk kunstmaler som malte stilleben og blomster (født 1737)
- 4. desember - Karl Ludwig Fernow, tysk kunstkritiker og arkeolog (født 1763)
- ukjent dato
  - Fredrika Eleonora von Düben, svensk tekstilkunstner, medlem av Kungliga Akademien för de fria konsterna (født 1738)
# José María Morelos (Quintana Roo)
José María Morelos er en by og administrasjonssentrum i José María Morelos kommune i den meksikanske delstaten Quintana Roo. I 2010 hadde byen 11 750 innbyggere. Den befinner seg i innlandet, ikke langt fra grensa til delstaten Yucatán.
# Naveed Alam
Naveed Alam (født 16. september 1973, død 13. juli 2021) var en pakistansk landhockeyspiller.
Han representerte Pakistan under Sommer-OL 1996 i Atlanta, hvor laget hans ble nummer 6.
# Slovakia under EM i friidrett 2014
Slovakia deltok med 36 utøvere under EM i friidrett 2014 som ble arrangert 12.–17. august 2014 i Zürich. Utøvere fra Slovakia tok to medaljer under mesterskapet.

## Medaljevinnere
| Medalje | Navn             | Øvelse              |
| ------- | ---------------- | ------------------- |
| 2       | Matej Tóth       | 50 km kappgang menn |
| 2       | Martina Hrašnová | Sleggekast menn     |
# Risevatnet
Risevatnet er en innsjø i Bremanger kommune i Sogn og Fjordane. Den ligger like sør for tettstedet Svelgen og har utløp gjennom Riseelva, som munner ut i Nordgulen. Den har tilløp fra øst og sør gjennom Åsenelva, Elvane og Stavvatnelva, men alle tilløpselvene er tørrlagt og overført til kraftproduksjon i Svelgen IV kraftverk.
I april 2025 ble en damluke åpnet i et cyberangrep og 497 liter vann i sekundet over minstevannsføringen rant ut. dette pågikk i fire timer før det ble stoppet. I august 2025 opplyste PST at deres etterforskning viste at det var prorussiske hackere som stod bak.lukeåpningen.
# Austanbottstindane
Austanbottstindane, også kalt Austanbotntindane er et fjell i Hurrungane i Jotunheimen i Luster og Årdal kommune i Sogn og Fjordane. Den høyeste toppen heter Store Austanbottstind og har en høyde på 2 203 meter over havet. Dette er det 55. høyeste fjellet i landet.
Søre Austanbottstind ligger bare i Årdal kommune og har en høyde på 2 103 meter over havet.

## Fotnoter
1. ↑  Avstand til samme høyde på Storen
# Formel E (Volkswagen)
«Formel E»-teknologi, eller bare Formel E var en betegnelse som ble tatt i bruk for en økonomi-/miljøteknologi tyske Volkswagen lanserte på enkelte av sine modeller i 1982. Bruken av teknologien opphørte allerede i 1984.

## Bakgrunn
Etter 1970-tallets oljekrise var det unntakstilstand i bilindustrien, og det ble lagt frem stadig nye idéer om hvordan man kunne spare drivstoff og kjøre så miljøbevisst som mulig. I Tyskland, i 1981, ble det fremlagt planer om et bensinbesparende system kalt "Formel E", som var en enkel stopp-start-teknikk som ble betjent hovedsakelig med clutchen. Volkswagen besluttet å implementere dette på Passat, Golf, og Polo fra og med modellåret 1982.

## Prinsipp
Prinsippet for Formel E (E for Economy – Økonomi) var at bilens motor skulle slås av dersom den skulle stå rolig i trafikken over en viss tid. Systemet aktivertes med en knapp ved siden av lysbryteren, og fungerte slik at bilens motor stoppet etter at bilen hadde stått stille, med clutchen trådd inn, i over tre sekunder (for eksempel ved rødt lys, veikryss, køkjøring, og lignende).  Når motoren var avslått kunne man trå inn clutchen og flytte girspaken til fri/nøytral, og dermed aktivertes et koblingspunkt som sendte signal til starteren, og motoren ble startet igjen. Prinsippet var bra og tanken var i god – men det fikk en nedtur etter bare et år på markedet.

## I daglig drift
Med bilens kontinuerlige start-stopp-sekvenser oppstod stor slitasje på bilenes startmotorer, og dette resulterte i at flere av Formel E-bilene jevnlig måtte inn til service ved et merkeverksted for å få byttet startmotoren – en ikke altfor billig operasjon. Dessuten var det noen små tekniske bugs i systemet som gjorde at signaler ikke alltid ble sendt avgårde til enten starter eller automatchoke, og dette resulterte i kvelninger eller at motoren måtte startes med nøkkel, siden den ikke alltid startet når clutchen ble sluppet ut. Volkswagen fant ut at de tapte penger på sikt med feilsøking og varige reparasjoner, og allerede i slutten av 1983, da 1984-modellene ble lansert på markedet, var bilene uten Formel E-teknologien, og de kunne ikke lenger leveres med dette.
# Storbørja
Storbørja er en fjordarm av Velfjorden i Brønnøy kommune i Nordland. Fjorden har innløp mellom Trolldalen i nord og Endbøren i sør og strekker seg 7 kilometer østover til Børiøyra i bunnen av fjorden.
Det ligger flere gårder innerst i fjorden. Børiøyra på sørsiden der også Lomsdalselva renner ut i Storbørja. Ingen av gårdene har veisamband.  
Navnet -børja kommer trolig av «*Børja» av borg, 'terrasse', som opprinnelig kan ha vært et navn på en av elvene som renner ut ved gården innerst i Storbørja.
# Tytinae
Tytinae er en gruppe av sommerfugler som hører til den store familien nattfly (Noctuidae). Ingen arter forekommer i Norge, men Tyta luctuosa er funnet i Sverige, Finland og Danmark. Denne er et lite (vingespenn 22 – 26 mm), mørkt gråbrunt nattfly med en stor, hvit flekk på hver vinge. Larven lever på åkervindel.

## Systematisk inndeling
- Ordenen sommerfugler, Lepidoptera Linnaeus, 1758
  - Gruppen Glossata
    - Gruppen Coelolepida
      - Gruppen Myoglossata
        - Gruppen Neolepidoptera
          - Gruppen Heteroneura
            - Gruppen Eulepidoptera
              - Gruppen Ditrysia
                - Gruppen Apoditrysia
                  - Gruppen storsommerfugler, Macrolepidoptera
                    - Overfamilien Noctuoidea
                      - Familien nattfly, Noctuidae
                        - Underfamilien Tytinae
                          - Tyta luctuosa (Denis & Schiffermüller, 1775)
# Paresh Patel
Paresh Patel (født 29. juli 1965) er en newzealandsk landhockeyspiller.
Han representerte New Zealand under Sommer-OL 1992 i Barcelona, hvor laget hans ble nummer 8.
# Sigurd Solhaug Nielsen
Sigurd Solhaug Nielsen (født 7. oktober[trenger referanse] 1978) er en norsk geograf og forsker. Han er ansatt ved Glomdalsmuseet og Anno museum, og arbeider med museers rolle i samtiden, inkludering og global bevissthet. Nielsen har doktorgrad i geografi fra 2019, Geografisk institutt, NTNU.
# Chen Tao (fotballspiller)
Chen Tao (født 11. mars 1985) er en kinesisk profesjonell fotballspiller som spiller for den kinesiske fotballklubben Tianjin Teda. Han spiller midtbane, og er også en del av det kinesiske landslaget. 
Han ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i gruppespillet.
# Ragnvald Moe
Ragnvald Moe (født 1873 i Bergen, død 1965) var en norsk historiker.
Han ble cand.philol. i 1900 og var amanuensis ved Universitetsbiblioteket 1904–1909. Han var sekretær for Den norske Nobelkomite og direktør Nobelinstituttet fra 1910 til 1946.
# 7sterke
7sterke er en interesseorganisasjon for industribedriftene i de syv kommunene i Glåmdalen (Sør-Odal, Nord-Odal, Kongsvinger, Eidskog, Grue, Åsnes og Våler) sør i Innlandet.
Målet med 7sterke er å gi industrien én stemme. De vil påvirke regional næringsutvikling og politikk og skape regional attraksjon. De vil stimulere til innovasjon og kompetanseutvikling og markedsføre Glåmdalen som industriregion.
Initiativet kom opprinnelig fra Rescon Mapei i Nord-Odal, TI Automotive i Kongsvinger, Kongsvinger kunnskapspark i Kongsvinger og Kraft Foods i Sør-Odal.
Styreleder er Trond Hagerud.
# Nord-Irland under Samveldelekene 2022
Nord-Irland deltar under Samveldelekene 2022 fra 28. juli til 8. august 2022 i Birmingham, England. Det er 20. gangen Nord-Irland deltar under samveldelekene.
Lawn bowler Martin McHugh og bokser Michaela Walsh var landets flaggbærere under åpningen av lekene.

## Medaljevinnere
| Medalje | Utøver                                     | Sport      | Øvelse                         | Dato      |
| ------- | ------------------------------------------ | ---------- | ------------------------------ | --------- |
| 1       | Bethany Firth                              | Svømming   | 100 m fri kvinner (Para) (S14) | 3. august |
| 1       | Dylan Eagleson                             | Boksing    | Bantamvekt menn                | 7. august |
| 1       | Aidan Walsh                                | Boksing    | Lett mellomvekt menn           | 7. august |
| 1       | Amy Broadhurst                             | Boksing    | Lettvekt kvinner               | 7. august |
| 1       | Jude Gallagher                             | Boksing    | Fjærvekt menn                  | 7. august |
| 1       | Michaela Walsh                             | Boksing    | Fjærvekt kvinner               | 7. august |
| 2       | Chloe MacCombe ledsager: Catherine A Sands | Triatlon   | Triatlon kvinner (Para)        | 31. juli  |
| 2       | Rhys McClenaghan                           | Gymnastikk | Bøylehest menn                 | 1. august |
| 2       | Daniel Wiffen                              | Svømming   | 1 500 m fri menn               | 3. august |
| 2       | Kate O'Connor                              | Friidrett  | Sjukamp kvinner                | 3. august |
| 2       | Carly McNaul                               | Boksing    | Lett fluevekt kvinner          | 7. august |
| 3       | Barry McClements                           | Svømming   | 100 m rygg menn (Para) (59)    | 29. juli  |
| 3       | Nathon Burns                               | Judo       | Menn 66 kg                     | 1. august |
| 3       | Yasmin Javadian                            | Judo       | Kvinner 52 kg                  | 1. august |
| 3       | Eireann Nugent                             | Boksing    | Lett mellomvekt kvinner        | 6. august |
# Felton
Felton er en amerikansk by som ligger i Kent County i Delaware.
Byen hadde 1 316 innbyggere i 2020, og dekker et areal på 2,12 km².

## Historisk befolkningsdata
| Folketelling          | Befolk. |  | %±      |
| --------------------- | ------- |  | ------- |
| 1870                  | 437     |  | —       |
| 1880                  | 383     |  | −12,4 % |
| 1890                  | 403     |  | 5,2 %   |
| 1900                  | 400     |  | −0,7 %  |
| 1910                  | 451     |  | 12,8 %  |
| 1920                  | 771     |  | 71,0 %  |
| 1930                  | 463     |  | −39,9 % |
| 1940                  | 442     |  | −4,5 %  |
| 1950                  | 453     |  | 2,5 %   |
| 1960                  | 423     |  | −6,6 %  |
| 1970                  | 495     |  | 17,0 %  |
| 1980                  | 547     |  | 10,5 %  |
| 1990                  | 683     |  | 24,9 %  |
| 2000                  | 784     |  | 14,8 %  |
| 2010                  | 1 298   |  | 65,6 %  |
| 2020                  | 1 568   |  | 20,8 %  |
| U.S. Decennial Census |         |  |         |
# Conobajulus
Conobajulus er en slekt av biller som hører til familien smellere (Elateridae).

## Utseende
En ganske stor (25-30 millimeter), bred, rødbrun smeller. Antennene er sagtakkede, litt kortere enn hode + pronotum. Pronotum er litt lengre enn bredt, trapesformet med kort, skrått tilbaketrukne bakhjørner, i midten med en elliptisk, mørk lengdeflekk. Dekkvingene har dype punktrader.

## Utbredelse
Slekten er utbredt på øyer i Stillehavet (Salomonøyene, Fiji).

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien smellere, Elateroidea
      - Familien smellere, Elateridae
        - Underfamilien skjellsmellere, Agrypninae Candéze, 1857
          - Stammen Hemirhipini Candéze, 1857
            - Slekten Conobajulus Van Zwaluwenburg, 1940
              - Conobajulus ugiensis Van Zwaluwenburg, 1940
# Kosmokjemi
Kosmokjemi eller kjemisk kosmologi omfatter opprinnelsen og utviklingen av stoffene i universet. Hovedfokus er elementene og deres isotoper, først og fremt (men ikke alltid) for objekter innenfor solsystemet. Begrepet ble skapt av Harold Urey. Nære tilknyttede felt er astrokjemi, en gren av astronomien som omfatter målinger av kjemiske elementer i andre deler av vår galakse Melkeveien og i andre galakser; astrofysikk, som inkluderer studier av fysiske prosesser i stjerner, supernovaer og i solsystemet som kan resultere i kjemiske og isotopiske forandringer; og planetologi som kosmokjemi i stor del er en undergren av.
# Ryan Sánchez
Ryan Sánchez (født 22. juni 1998) er en puertoricansk friidrettsutøver som konkurrerer i mellomdistanseløp.
I 2021 representerte han landet sitt under Sommer-OL 2020 i Tokyo på 800 meter der han ble utslått i førsøksheatet.
# Mordovia
Mordovia er en republikk i den russiske føderasjonen som ligger sentralt til i europeisk del av Russland, ved den store elva Volga.  En rekke Gulager for tvangsarbeide ble etablert her av bolsjevikene, som for eksempel Temlag.
# Myhre
Myhre er et vanlig etternavn i Norge. Per januar 2020 er det 5 758 personer i Norge med dette etternavnet.

## Personer
- Aslak Sira Myhre, norsk politiker (RV)
- Finn Olav Myhre, norsk direktør (Det teologiske menighetsfakultet)
- Geir Myhre, norsk ishockeyspiller
- Lars Martin Myhre, norsk gitarist og komponist
- Linnea Myhre, norsk influenser og TV-personlighet
- Lise Myhre, norsk tegneserieskaper
- Marthe Katrine Myhre, norsk triatlonutøver og langrennsløper
- Peter N. Myhre, norsk politiker (Frp)
- Rolf Myhre, norsk politiker (KrF)
- Thomas Myhre, norsk fotballspiller
- Wenche Myhre, norsk sanger
- Øyvind Myhre, norsk forfatter
# Kimberly Newell
Kimberly Newell (født 4. oktober 1995) er en canadisk-kinesisk ishockeyspiller.
Hun representerte Kina under Vinter-OL 2022 i Beijing, hvor hun ble utslått i gruppespillet  med det kinesiske landslaget.
# Vidar Pedersen
Vidar Pedersen (født 1956 i Lillestrøm) er en norsk forfatter og journalist. 
Han har skrevet kriminalromaner, science fiction bøker og historiske romaner. Arbeidet som journalist for blant annet NDR, SR, TV2 Danmark og Tidningen Arbetet i Malmö. Vidar Pedersen flyttet fra Norge i til Danmark 1978, der han studerte ved AUC i Ålborg. Etter endte studier, arbeidet han som reporter ved en rekke konfliktområder, som i Midtøsten, Mellom-Amerika og Jugoslavia. 
Vidar Pedersen flyttet fra Rudkøbing, Danmark, til Tromsø i Norge, 2002.
# Jamal Lindsay
Jamal Lindsay, før  Germaine Maurice Lindsay (født 23. september 1985, død 7. juli 2005) var en av de fire menn som bombet tre tog på undergrunnen i London og en buss i det sentrrale London den 7. juli 2005  i terrorangrep som kostet minst 55 mennesker livet (dem selv medregnet) og såret over 700.
# Stegastein
Stegasteinen er en 3,3 meter bred og 31 meter lang gangbro, bæresystem av stål og kledd med massiv impregnert furu. Den 13 m høye konstruksjonen står frempå kanten av et stup og er et utsiktspunkt 640 moh. fra Snøvegen, fylkesvei 5627 Aurland-Lærdal, ned mot Aurland og Aurlandsfjorden. Den ble åpnet i 2006. Konstruksjonen er en del av satsingen Nasjonale turistveier i regi av Statens vegvesen.
# Sirafjorden
Sirafjorden, eller Sirafjord, er et havstykke mellom Utsira og Karmøy i Rogaland. Fjorden strekker seg 16 kilometer vestover fra holmene utafor Veavågen og Kvalavåg på Karmøy til Utsira.
Dybdene er typisk 125–250 meter, dypest ved Utsira i vest. Innløpet til Boknafjorden ligger lenger sør, på sørsiden av Karmøy, mens Føynfjorden og Urterfjorden ligger lenger nord. Havområdet utgjør ei indre renne av Norskerenna forbi Utsira, men har ikke så dypt og saltholdig vann som renna på utsida.
I vest mot Utsirakysten ligger Indre Utsira hydrografiske stasjon, hvor Havforskningsinstituttet siden 1942 har målt temperaturer og saltinnhold i Sirafjorden.
# Kulturlandskapet på Radøy
Kulturlandskapet på Radøy er den tidligere Radøy kommunes tusenårssted og omfatter natur- og kulturlandskapet i området rundt Solendfjellet, Nøttveitveten og Morkenfjellet.
Landskapet er særpreget og kupert, med sjø, svaberg, lyngheier og bratte beite- og slåttemarker.
Morkenfjellet er det høyeste fjellet på Radøy, og er 217 moh, herfra kan man se nesten hele Radøy. 
Det er flere veier og turstier i kulturlandskapet, og Nøttveitveten er den mest benyttede.
# Afrocyrona
Afrocyrona er en slekt av gnagbiller som lever i død ved, på råtnende plantedeler eller på sopp. Larvene er rovdyr. 

## Utseende
Små (ca. 2,5  mm) biller, snaue og som oftest noe blanke, mørke på farge, av og til metallglinsende. Kroppsformen er mer eller mindre avlang og flat. Hodet er temmelig stort og bredt, med små fasettøyne som sitter langt fram på hodet og kraftige, fremoverrettede kjever. Antennene er 10- eller 11-leddete med en svak, tre-leddet kølle. Brystskjoldet (pronotum) varierer sterkt i form, men framhjørnene er nesten alltid i alle fall litt fremskytende. Hos de brede og flate artene når gjerne framhjørnene like langt fram som hodet. Sidekantene er mer eller mindre bredt avsatt. Dekkvingene er sterkt punktert, og har ofte opphøyde lengdelister. Hos noen arter dekker de ikke hele bakkroppen, men er tvert avkuttet. Beina er slanke og forholdsvis korte, med fem-leddete føtter. Larvene er sylindriske, tynnhudete, marklignende, lyse på farge. Framkropp (thorax) leddene har tydelige, mørke ryggplater (tergitter), hodekapselen er også mørk.

## Levevis
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. De finnes i død vegetasjon, død ved, i sopp (særlig poresopper), også noen arter på tørre, lagrede matvarer. Disse billene er brede og flate og når de klekkes etterlater de seg karakteristiske, flate flygehull (som en myntinnkast-slisse lagt på siden). I dag er de utryddingstruet fordi moderne skogbruk har ødelagt de fleste av deres levesteder.

## Utbredelse
Slekten er utbredt i Sør-Afrika og på Socotra.

## Systematisk inndeling
- Ordenen biller, Coleoptera
  - Underordenen Polyphaga
    - Gruppen (infraorden) Cucujiformia
      - Overfamilien gnag- og maurbiller, Cleroidea
        - Familien gnagbiller, Trogossitidae (=Ostomidae)
          - Underfamilien Lophocaterinae Crowson, 1964 - noen ganger regnet som en egen familie
            - Gruppen Ancyronini
              - Slekten Afrocyrona Kolibáč, 2007
                - Afrocyrona ciskeiensis Kolibáč, 2007[3]
                - Afrocyrona dwesae Kolibáč, 2007
                - Afrocyrona gussmannae Kolibáč, 2007
                - Afrocyrona pedestris Kolibáč, 2014[4]
                - Afrocyrona volatilis Kolibáč, 2014
# Makar sankranti
Makar sankranti eller Maghi er en festivaldag i den hinduistiske kalenderen, viet til guddommen Surya. Det blir observert hvert år i månemåneden Magha, som tilsvarer januar måned i henhold til den gregorianske kalenderen og er en dag folket i India feirer høsten sin.
# Europavei 932
Europavei 932 går mellom Buonfornello og Catania i Italia.

## Knutepunkter
| motorvei | Buonfornello    |  |  |
|          | Agira           |  |  |
|          | Catania-Bicocca |  |  |
|          | Catania         |  |  |
# Kalyāṇa-mittatā
Kalyāṇa-mittatā (pali; sanskrit: kalyāṇa-mitratā; tradisjonell kinesisk: 善知識) er et buddhistisk konsept om "beundringsverdig vennskap" innenfor det buddhistiske fellesskap, som er anvendbar på både forhold innenfor klostere og ordinære husholdninger. En som er involvert i et slikt forhold er kjent som en "god venn", en "dydig venn", en "nobel venn" eller en "beundringsverdig venn". Noen buddhistiske grupper oppfatter begrepet som en betegnelse på “åndelig vennskap”.
# Montesinus
Montesinus er en nybeskrevet slekt av biller som hører til familien hjortebiller (Lucanidae) i gruppen skarabider (Scarabaeoidea). Disse artene lever i Sør-Amerika.

## Utseende
Nokså små (15-19 millimeter), mørkbrune til svarte hjortebiller, oversiden fint og tett punktert. Hos hannen er kjevene noe forstørrede, kraftige med brede tenner. Pronotum har lett rundede sider. Alle artene har reduserte flygevinger og kan ikke fly.

## Levevis
Artene lever i høyereliggende områder (900-2600 meter over havet), mellom såkalt montan vegetasjon.

## Utbredelse
Slekten er utbredt i det østlige Brasil. De tre artene ble beskrevet fra et materiale på bare fem eksemplarer, to av artene er kjent fra bare en enkelt hunn.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien hjortebiller, Lucanidae Latreille, 1806
        - Underfamilien hjortebiller (Lucaninae) Latreille, 1806
          - Stammen Sclerostomini
            - Slekten Montesinus Grossi, 2016
              - Montesinus machadoi Grossi, 2016
              - Montesinus monnei Grossi, 2016
              - Montesinus tatula Grossi, 2016
# Trachyphloeosoma
Trachyphloeosoma er en slekt av snutebiller. 

## Utseende
Middelsstore, kraftige snutebiller med forholdsvis kort snute. Kroppen er mer eller mindre skjellkledt. Snuten er gjerne omtrent dobbelt så lang som bred, i spissen utvidet, de kneformede antennene sitter festet ved snutespissen. Pronotum er avrundet, smalere enn de ovale dekkvingene. Beina er forholdsvis korte og kraftige.

## Levevis
Larvene lever i jorden, av ulike slags røtter, mens de voksne billene gnager på blader og knopper av mange forskjellige planter. De voksne billene har et allsidig kosthold, og er sjelden knyttet til spesielle plantearter.

## Utbredelse
Slekten er utbredt i Nord-Amerika og Øst-Asia.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien snutebiller, Curculionidae Latreille, 1802
          - Underfamilien bredsnutebiller, Entiminae Schönherr, 1826
            - Stammen Trachyphloeini Lacordaire, 1863
              - Understammen Trachyphloeina
                - Slekten Trachyphloesoma Wollaston, 1869
                  - Trachyphloeosoma advena Zimmermann, 1956
                  - Trachyphloeosoma brevicolle Voss, 1974
                  - Trachyphloeosoma buruana (Heller, 1929)
                  - Trachyphloeosoma nudum Borovec, 2014
                  - Trachyphloeosoma setosum Wollaston, 1869
# Lenna Kuurmaa
Lenna Kuurmaa (født 26. september 1985 i Tallinn) er en estisk musiker. 
Da hun var fire år gammel sendte foreldrene henne til barne-koret til Eesti Televisioon ETV, hvor hun sang en lang stund. Hun gikk på den tyske videregående skolen i Tallinn. Kuurmaa spilte en kort stund i et tysk band på denne tiden samtidig som hun lærte å spille fiolin og keyboard. 
Hun har vært med i musikalene The King And I, The Sound Of Music, Voice of Music og Charlie Brown. Hun var også med i showet «Fizz Superstar 2002», og kom til semi-finalen.
Senere på året ble hun medlem i bandet Vanilla Ninja, og da bandet måtte dra til Tyskland bestemte Kuurmaa seg for å slutte på skolen. I bandet spilte hun gitar helt fram til 2006, og har vært vokalist for bandet helt siden de startet.
# Kotsøy stasjon
Kotsøy stasjon er en holdeplass på Rørosbanen i Midtre Gauldal kommune i Trøndelag fylke. Stasjonen hadde opprinnelig status som holdeplass, i 1919 ble den oppgradert til stasjon. I dag har den status som holdeplass igjen. Stasjonsbygningen ble revet i 2021.
# Kumiyama (Kyoto)
Kumiyama (久御山町 Kumiyama-chō) er en by i Kyoto i Japan. I oktober 2017 levde det omtrent 15,589 mennesker i byen, og tettheten ble estimert til å ligge på 1,124 personer per km². Kumiyama har en total størrelse på 13.86 km².
# Melanochromis cyaneorhabdos
Melanochromis cyaneorhabdos er en art av ciklider. Det er en ferskvannsfisk som er endemisk til et lite område på nordøstkysten av Likoma-øyen i Malawisjøen. 
Den lever av benthiske dyr og zooplankton.
Den blir opptil 10 cm lang. 
Den er en polygam munnruger, og hannene er svært aggressive mot hverandre. 
Hunnen gjemmer seg i de ca. 21 dagene hun holder på egg og yngel.
# Kjetil & Kjartan Show
Kjetil & Kjartan Show er en norsk humorserie med Kjetil Hasselberg og Kjartan Eide som gikk fire sesonger på TV 2 fra 2003 til 2007. Konseptet besto av ulike stunt der programlederne gikk inn i forskjellige roller og lurte intetanende mennesker på gaten. Bruken av skjult kamera var sentral. I sesong tre forandret formatet seg litt, og oppgaven ble å undersøke forskjellige myter om det norske samfunnet. Rollefigurene fra de to første sesongene ble lagt litt til siden.
Første sesong ble i snitt sett av 366 000 (premieren av 394 000) og andre sesong hadde et seersnitt på 277 000. Premieren av tredje sesong hadde 424 000 seere.
I serien opptrådte disse rollefigurene: Kjartan, Gunni & Peder, Leif, Kjetil, Britt, Sigurd & Sondre Seim, Gredne, Oddvar Sayed, Johs, Pappa & Linnea, Fritz, nordlendingen Steinar Dahle, den tyske bobilturisten Gunther Stabler og bygdeoriginalen Gaute.
# Shakira Baker
Shakira Baker (født 4. januar 1992) er en newzealandsk rugbyspiller.
Hun representerte New Zealand under Sommer-OL 2016 i Rio de Janeiro, der hun tok sølv i kvinnenes sjumannsrugbyturnering.
# Estelle Cascarino
Estelle Cascarino (født 1997) er en fransk fotballspiller.

## Landslaget
Hun representerte Frankrike under Sommer-OL 2024 i Paris, hvor hun ble utslått i kvartfinalen med det franske landslaget.
# Knut Hartvig Johannson
Knut Hartvig Johannson (født 1937) er en norsk forretningsmann, engasjert i NorgesGruppen. Familien Johannson er største eier i NorgesGruppen, der han også har vært styreleder. Ifølge tidsskriftet Kapital i 2019 var han den fjerde mektigste i norsk næringsliv.
# Torunn
Torunn eller Torun er et kvinnenavn med opprinnelse i det norrøne navnet Þórunnr, dannet av Þórr, «guden Tor», og enten unna, «elske», eller unnr, «bølge».

## Utbredelse
Þórunn var et vanlig kvinnenavn på Island og antakelig også i Norge i vikingtiden. Det er 34 forskjellige personer med navnet nevnt i Landnåmabok.
Þórunnr og Þóruðr er også blant de 30 vanligste kvinnenavnene kjent fra runeinnskripsjoner i Norden, Storbritannia og Irland.
Torunn var et vanlig kvinnenavn i Norge i middelalderen. Over 20  forskjellige personer med navnet er nevnt i Regesta Norvegica.
I nyere tid var navnet mest populært på 1950-tallet, men var aldri blant de mest bruke kvinnenavnene i Norge.
|                                                                                           |
| Historisk utvikling av populariteten til navnene Þórunn/Þórunnr/Þóruðr og Torunn i Norge. |

Navnet er i dag mest utbredt på Island, i formen Þórunn. I Norge er også formen Torunn mer utbredt enn Torun.
Tabellen nedenfor gir en detaljert oversikt over populariteten til kvinnenavnet Torunn og varianter av dette i noen av de landene hvor statistikk er tilgjengelig.
| Land     | Navneform | Antall kvinner | Andel kvinner | Rangering kvinner | Antall jentebarn | Andel jentebarn | Rangering jentebarn |
| -------- | --------- | -------------- | ------------- | ----------------- | ---------------- | --------------- | ------------------- |
| Island   | Þórunn    | 1 031 (2012)   | 0,6 %         | 85.               | 46 (2000-2004)   | 0,5 %           | 62.                 |
| Norge    | Torunn    | 4 136 (2024)   | 0,2 %         | 162.              | 0                | 0               | 1000                |
| Færøyene | Tórunn    | 30 (2006)      | 0,1 %         | 175.              | 0                | 0               | 1000                |
| Færøyene | Tórun     | 20 (2006)      | 0,08 %        | 258.              | 0                | 0               | 1000                |
| Norge    | Torun     | 603 (2024)     | 0,02 %        | 559.              | 0                | 0               | 1000                |
| Sverige  | Torun     | 211 (2006)     | 0,004 %       | ca. 856.          | 0                | 0               | 1000                |


## Kjente personer med navnet
Personene i listen er ordnet kronologisk etter fødselsår.
- Torun Bülow-Hübe (1927–2004), internasjonalt aktiv svensk sølvsmed og kunstner
- Torunn Ystaas (født 1943), norsk forfatter og sceneinstruktør
- Inger Thorun Hjelmervik (født 1944), norsk-dansk skribent, forfatter og oversetter
- Torunn Janbu (født 1954), norsk lege og tidligere president i Den norske legeforening
- þórunn Valdimarsdóttir (født 1954), islandsk forfatter
- Torun Lian (født 1956), norsk forfatter, dramatiker og filmregissør
- Torunn Borge (1960–2014), norsk forfatter og kritiker
- Þórunn Sveinbjarnardóttir (født 1965), islandsk miljøvernminister
- Torunn Skjelland (født 1975), norsk kunstner
- Torun Eriksen (født 1977), norsk jazzmusiker
- Þórunn Antonía, islandsk sanger
# Roberto Garrido Padin
Roberto Garrido Padin (født i 1945 i Brasil) er en biskop av  Den brasilianske katolske apostoliske kirke (Igreja Católica Apostólica Independente do Brasil), basert i kirken Santa Barbara i Salvador de Bahia i det nordlige Brasil.

## Biografi
Roberto Garrido Padin ble født i en spansk familie. Han ble ordinert til prest i 1972 av biskop Luigi Mascolo fra den brasilianske katolske apostoliske kirke, virket som sogneprest og som biskopens sekretær. 
Han ble bispeviet av Manoel Ceia Laranjeira den 2. mai 1989 i Salvador de Bahia. Biskop Manoel Ceia Laranjeira var i sin tid blitt bispeviet i 1951 av biskop Salomão Barbosa Ferraz fra Iglesia Católica Libre  i Brasil.
Biskop Roberto Garrido Padin ble biskop av bispedømmet Salvador de Bahia i Igreja Catolica Apostolica Independente i Brasil.
Garrido Padin ble kjent i internasjonale medier i 2002 etter å ha vært hovedkonsekrator, i 1998, av den argentinske biskop Rómulo Antonio Braschi fra Iglesia Católica Apostólica Carismática «Jesús Rey», som kontroversielt forsøkte å «ordinere» gruppen katolske kvinner kjent som The Danube Seven til prester som man mente måtte aksepteres som gyldige prester også fra den katolske kirkes sakramentalteologis perspektiv.
# Gérard Houllier
Gérard Houllier (1947–2020) var en fransk fotballtrener som sist var manager for Aston Villa i engelsk Premier League. Han signerte kontrakt med klubben fra Birmingham 8. september 2010.
Houllier var manager i RC Lens, Paris Saint-Germain, Liverpool og Lyon. Han var også landslagstrener for Frankrike. Han døde 14. desember 2020, én dag etter han kom hjem fra sykehuset etter en operasjon i hovedpulsåren.

## Meritter

### Paris Saint-Germain
- 1985/86 Fransk Supercup
- 1985/86 Fransk liga


### Liverpool FC
- 2000/01 Ligacupen
- 2000/01 FA-cupen
- 2000/01 UEFA-cupen
- 2001/02 Charity Shield
- 2001/02 UEFA Supercup
- 2001/02 Premier League andreplass
- 2002/2003 Ligacupen


### Olympique lyonnais
- 2005/2006 Fransk Supercup
- 2005/06 Fransk liga
- 2006/07 Fransk supercup
# Varanger Samiske Museum
Varanger Samiske Museum, på samisk Várjjat Sámi Musea, forkortet VSM, er et samisk museum, som ligger i Varangerbotn i Nesseby kommune i Øst-Finnmark. Museet dokumenterer og formidler den sjøsamiske kulturhistorien i Varanger, samisk forhistorie og samisk samtid. Museet ble opprettet i 1983 og har siden 2012 vært er en del av Tana og Varanger Museumssiida.
Museets hovedbygg ble satt opp i 1994 og er bygget etter tradisjonell samisk byggeskikk og det omkringliggende landskapet. Hovedbygget inneholder basisutstillinga «Sjøsamene» og barnerommet «Stállobiedju» («stallos hi»), samt midlertidige utstillinger av ulik art. Museet har også kafe, museumsbutikk og turistinformasjon, samt et uteområde med blant annet fuglekikkerskjul og lekeplass. Museet fungerer også som kulturhus for lokalbefolkningen.
Museet forvalter også Mortensnes kulturminneområde (samisk:Ceavccageađge) som omfatter en kultursti med samiske hustufter, graver og offerplasser og en infohall.
# Rhona Robertson
Rhona Robertson (født 19. juli 1970) er en newzealandsk badmintonspiller.
Hun representerte New Zealand under Sommer-OL 1996 i Atlanta, der hun ble utslått i andre runde i double.
# To levende og en død (film fra 1937)
To levende og en død er et norsk kriminaldrama fra 1937 regissert av Gyda Christensen og Tancred Ibsen. Filmen handler om en postfunksjonær som blir stemplet som feig når han overlater postkontorets pengebeholdning til en bevæpnet ransmann. Hovedrollene spilles av Hans Jacob Nilsen, mens sentrale biroller spilles av Unni Torkildsen, Toralf Sandø og Lauritz Falk. Filmen bygger på Sigurd Christiansens roman av samme navn fra 1931 som ble en bestselger, oversatt til en rekke språk.
En tsjekkisk filmatisering av boka (Mrtvý mezi živými) kom i 1950 og en britisk i 1961. I 1966 lagde Belgia en TV-film basert på samme bok.

## Handling
Erik Berger (Hans Jacob Nilsen) arbeider som postfunksjonær i en østlandsby. Lønnen er ikke stor, men han står foran en forfremmelse til postfullmektig. En kveld trenger en maskert og bevæpnet overfallsmann seg inn på kontoret og tvinger Berger til å tømme kassen for flere tusen kroner. En av de andre funksjonærene blir slått ned under overfallet, mens en tredje dør av sjokket grunnet dårlig hjerte. 
Bergers handlemåte finner ingen nåde hos postsjefen som mener han har handlet i feighet. Snart vet hele byen om det som har skjedd og Berger blir fremstilt i et heller dårlig lys. Til slutt blir forholdene så umulige at Berger ikke ser andre muligheter enn å skaffe seg et nytt liv et annet sted.
Plutselig en dag blir Berger oppsøkt av ransmannen. Han har hatt dårlig samvittighet siden ranet og ønsker å melde seg til politiet. Møtet gir postfunksjonæren en overraskende mulighet til å styre de videre begivenhetene. For Berger har slett ikke glemt hva det lille lokalsamfunnet gjorde mot ham.

## Om filmen
Filmen ble godt mottatt av kritikerne, og ble en også økonomisk suksess. To levende og en død var den første selvstendige produksjonen fra Norsk Film A/S. Med denne filmen gjorde Tancred Ibsen seg bemerket som et dramatisk talent, og den ble innledningen til hans beste periode som filmskaper.
Filmen var med på å innlede «Norsk films gullalder» på 1930-tallet.

#### Nyinnspilling
I 2002 ble en nyinnspilling av filmen lagt på is. Innspillingen ble planlagt av investeringsselskapet Diopter AS, som tidligere hadde kjøpt Norsk Film A/S.

## I rollene
| - Hans Jacob Nilsen – Erik Berger, postfunksjonær - Unni Torkildsen – Helene Berger - Jan Vaage – Knut, deres sønn - Toralf Sandø – Lydersen, postfunksjonær - Lauritz Falk – Rognås, bankfunksjonær - Hans Bille – Postmesteren - Hilda Fredriksen – Pensjonatvertinnen - Joachim Holst-Jensen – Engelhardt - Thoralf Klouman – Postdir. - Guri Stormoen – Ekspeditrisen | - Axel Thue – Politifullmektig - Einar Vaage – Kvisthus - J. Barclay-Nitter – En postfullmektig - Elsa Sandø – Fru Lydersen - Knut Jacobsen – Doktoren - Kolbjørn Brenda – En postfunksjonær - Marie Hedemark – Pensjonær - Ingse Vibe – Pensjonær - Signe Ramberg – Pensjonær - Alfred Solaas – Pensjonær |
# Tom Heaton
Thomas David «Tom» Heaton (født 15. april 1986) er en britisk fotballspiller som spiller for Manchester United.
Han har tidligere spilt for Manchester United FC og har vært på utlån til flere klubber.
Heaton var regnet som et stort keepertalent, men fikk aldri kamper for Manchester Uniteds A-lag. Han hadde flere utlånsperioder fra Man. United, før han ble kjøpt av Cardiff City FC i 2010. Han fikk sitt store gjennombrudd for Burnley FC etter han gikk dit i 2013 og etablerte seg som en av Premier Leagues beste målvakter.
Sommeren 2019 meldte han overgang til nyopprykkede Aston Villa.
Sommeren 2021 kom han hjem til Manchester United. Den 8. desember 2021 fikk han sin første seniorkamp for Manchester United i Champions League-kampen  mot sveitsiske Young Boys, da han ble bytta inn for Dean Henderson etter ca 60 minutter.

## Landslaget
27. mai 2016 fikk han sin første landskamp for England mot Australia.
Han ble tatt ut i Englands EM-tropp til EM i Frankrike 2016.
# Natalja Lisovskaja
Natalja Venediktovna Lisovskaja (russisk Наталья Венедиктовна Лисовская, født 16. juli 1962) er en tidligere sovjetisk/russisk friidrettsutøver (kulestøt). Lisovskaja er kulesportens største stjerne og dominerte sporten på slutten av 1980-tallet med OL-gull i 1988 som fremste meritt. Under et stevne i Moskva i 1987 noterte hun 22,63 som er den gjeldende verdensrekorden. Støtet er mer enn en meter lenger enn det lengste støtet som har blitt notert på hele 2000-tallet. Lisovskaja har notert de fire lengste støtene i verden noensinne. Hun bor i dag sammen med Jurij Sedykh som er tidligere sleggekaster (og verdensrekordholder) og familien bor i dag i Paris.
# Brooklyn Nets
Brooklyn Nets er et amerikansk basketball-lag som spiller i ligaen NBA. Laget holder til i bydelen Brooklyn i New York, og spiller hjemmekampene i Barclays Center, en nybygd arena som åpnet i september 2012. Laget var kjent som New Jersey Nets fra 1977 til 2012. Før det har laget gått under navnene New Jersey Americans og New York Nets.
# Thomas Cole
Thomas Cole (1801–1848) var en britisk-amerikansk maler. 
Cole regnes som grunnleggeren av Hudson River School som er en amerikansk kunstbevegelse som blomstret på midten av det 19. århundre. Han var mest kjent for sine realistiske og detaljerte skildringer av det amerikanske landskapet og villmarken som har temaer innen romantikken og naturalismen.


Coles malerier var først og fremst av forskjellige landskaper, men han malte også en del allegoriske verker. Det mest kjente av disse maleriene er de fem bildene som er blitt kalt The Course of Empire, som skildrer det samme landskapet over flere generasjoner.
- Expulsion from the Garden of Eden (1828)
- The Oxbow (1836)
- The Course of Empire (1836)
- The Fountain of Vaucluse (1841)
- A View of the Two Lakes and Mountain House, Catskill Mountains, Morning (1844)
- Prometheus Bound (1847)
# Vista Analyse
Vista Analyse AS er et forsknings- og analyseselskap med hovedvekt på økonomisk forskning, utredning, evaluering og rådgivning, og med hovedkontor i Meltzers gate 4 på Frogner i Oslo. Det ble etablert i 2000 og har rundt 25 ansatte. På samme måte som et advokatfirma eies det av en rekke partnere, dvs. av medarbeidere. Daglig leder for selskapet er den kjente økonomen Haakon Vennemo, som også er professor i økonomi ved Handelshøyskolen på Oslomet. Styreleder er samfunnsøkonomen Ingeborg Rasmussen. Sentrale forskningsområder er klima, miljø, energi, bistand, samferdsel, næringsutvikling, byutvikling og velferdsforskning, med vekt på utforming og evaluering av offentlig politikk og virkemidler.
Selskapets oppdragsgivere omfatter en rekke departementer og statsetater, herunder Finansdepartementet, Utenriksdepartementet, Justisdepartementet, Samferdselsdepartementet, Klima- og miljødepartementet og Næringsdepartementet, Norad, arbeidslivets parter som NHO og LO, Nordisk ministerråd, og andre offentlige og private organisasjoner.
Selskapet utførte bl.a. på oppdrag fra regjeringen en evaluering av sexkjøpsloven.

## Kjente forskere
- Haakon Vennemo, partner i Vista Analyse, professor i økonomi ved Handelshøyskolen på Oslomet
- Steinar Strøm, partner og styreleder i Vista Analyse, professor i økonomi ved Universitetet i Torino og rådgiver på Frischsenteret
- Michael Hoel, assosiert forsker i Vista Analyse, professor i økonomi ved Universitetet i Oslo og rådgiver på Frischsenteret
- Sidsel Sverdrup, partner i Vista Analyse og professor i evalueringsforskning ved Diakonhjemmet Høgskole
- Dag Morten Dalen, partner i Vista Analyse, professor i samfunnsøkonomi ved Handelshøyskolen BI
# Morten Sand (friidrett)
Morten Krog Sand (født 24. juli 1977) er en norsk tidligere friidrettsutøver som representerte Lillehammer IF.
Han vant 6 NM-gull og 21 NM-medaljer på 200 meter, 400 meter, 800 meter og stafett i perioden 2002–2009.

## Medaljer i norske mesterskap
| Plassering | Øvelse              | År               |
| ---------- | ------------------- | ---------------- |
| Gull       | 400 meter           | 2002, 2003       |
| Gull       | 200 meter innendørs | 2004             |
| Gull       | 400 meter innendørs | 2004, 2007       |
| Gull       | 1000 meter stafett  | 2008             |
| Sølv       | 200 meter           | 2002, 2003       |
| Sølv       | 400 meter           | 2004, 2006, 2007 |
| Sølv       | 800 meter           | 2006             |
| Sølv       | 200 meter innendørs | 2005             |
| Sølv       | 400 meter innendørs | 2006             |
| Sølv       | 800 meter innendørs | 2006             |
| Sølv       | 1000 meter stafett  | 2006             |
| Sølv       | 4x400 meter stafett | 2006             |
| Bronse     | 400 meter           | 2005             |
| Bronse     | 1000 meter stafett  | 2007, 2009       |
| Bronse     | 4x400 meter stafett | 2007             |
# Sveits under EM i friidrett 1966
Sveits deltok med 13 utøvere under EM i friidrett 1966 som ble arrangert 30. august–4. september 1966 i Budapest. Sveits tok ingen medaljer under mesterskapet.
# Andreas Ingebretsen
Andreas Ingebretsen (født 1999) er en norsk politiker som er generalsekretær for Fremskrittspartiets Ungdom.  Han tok over etter Ola Buvik Skedsmo 1. juli. 2021
# J.A.O. Preus
Jacob Aall Ottesen Preus (født 28. august 1883, død 24. mai 1961) var en amerikansk republikansk politiker av norsk avstamning. Han var guvernør i delstaten Minnesota fra 1921 til 1925.

## Liv og virke
Han kom fra en kjent norsk-amerikansk presteslekt. Han var sønn av Christian Keyser Preus og Louise Augusta (Lulla) Hjort. Faren var prest i Spring Prairie i Wisconsin og senere bestyrer ved Luther College i Decorah i Iowa. Farfaren Herman A. Preus var en viktig leder innen den norske lutherske kirken i Amerika. Morfaren Ove Jacob Hjort var prest i Waterville i Iowa.
Han hadde et nært forhold til sin far, som ønsket at han skulle studere teologi, men han valgte i stedet jus. Han studerte jus ved University of Minnesota, og arbeidet deretter i Washington, D.C. i to år som sekretær for senator Knute Nelson. I 1908 ble han ansatt som fullmektig hos guvernøren i Minnesota, og i 1914 ble han valgt til delstatsrevisor.
J.A.O. Preus representerte det republikanske establishmentet. Han vant guvernørnominasjonen i 1920 over republikaneres radikale fløy, representert ved Nonpartisan League og dennes kandidat Henrik Shipstead. Preus ble valgt til guvernør i både 1920 og 1922. Den radikale fløyen dannet etter hvert sitt eget parti, Minnesotas bonde- og arbeiderparti, som Preus kjempet iherdig imot. Han gjorde imidlertid bestrebelser for å imøtekomme en del av bevegelsens krav. I 1923 var han republikanernes kandidat til å etterfølge avdøde Knute Nelson som senator, men tapte mot Magnus Johnson fra bonde- og arbeiderpartiet.
Etter å ha fratrådt som guvernør i 1925, var Preus direktør i et forsikringsforetak i Chicago i mange år. I 1958 flyttet han tilbake til Minneapolis. Han la ned et stort arbeid som styreformann for Lutheran Brotherhood, et forsikringsforetak for norsk-amerikanske lutheranere, som han hadde vært med på å grunnlegge i 1917.
Han giftet seg i 1908 med norsk-amerikaneren Idella Louise Haugen fra Decorah. De fikk to sønner som vokste opp, Jacob og Robert Preus, som begge ble lutherske teologer og kirkeledere.